PROJEKTS

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_ Noteikumi Nr.\_\_

Rīgā (prot. Nr.      .§)

### Grozījumi Ministru kabineta 2008.gada 29.septembra noteikumos Nr.796 „Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem”

*Izdoti saskaņā ar Konkurences likuma*

*12.panta piekto daļu un 14.panta ceturto daļu un*

*Negodīgas mazumtirdzniecības prakses aizlieguma likuma*

*9.panta ceturto daļu*

1. Izdarīt Ministru kabineta 2008.gada 29.septembra noteikumos Nr.796 „Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem” (Latvijas Vēstnesis, 2008, 153.nr.; 2013, 200.nr.) šādus grozījumus:

1.1. Izteikt noteikumu nosaukumu šādā redakcijā:

„Kārtība, kādā nosakāms naudas sods par Konkurences likuma 11.panta pirmajā daļā un 13.pantā un Negodīgas mazumtirdzniecības prakses aizlieguma likumā 5., 6., 7. un 8.pantā paredzētajiem pārkāpumiem”.

1.2. Papildināt norādi, uz kāda likuma pamata noteikumi izdoti, ar vārdiem:

“un Negodīgas mazumtirdzniecības prakses aizlieguma likuma 9.panta ceturto daļu”.

1.3.Izteikt 1.1.apakšpunktu šādā redakcijā:

“1.1. kārtību, kādā aprēķina naudas sodu par Konkurences likuma 11.panta pirmajā daļā un 13.pantā, kā arī Negodīgas mazumtirdzniecības prakses aizlieguma likuma 5., 6., 7. un 8.pantā paredzētajiem pārkāpumiem;”.

1.4. Izteikt 1.3.apakšpunktu šādā redakcijā:

“1.3. gadījumus, kad naudas sodu var samazināt vai palielināt, kā arī naudas soda samazinājumu, ja tirdzniecības dalībnieka neto apgrozījums mazumtirdzniecībā ir mazāks nekā tā kopējais neto apgrozījums pēdējā pārskata gadā, par Negodīgas mazumtirdzniecības prakses aizlieguma likuma 5., 6., 7. un 8.pantā paredzētajiem pārkāpumiem;”.

1.5. Izteikt 2.punktu šādā redakcijā:

“2. Noteikumos lietotie termini:

2.1. aizliegta vertikālā vienošanās – šo noteikumu izpratnē ir no Konkurences likuma 11.panta pirmajā daļā noteiktajiem aizliegumiem neatbrīvota vienošanās starp tirgus dalībniekiem, no kuriem katrs veic saimniecisko darbību atšķirīgā preču ražošanas vai izplatīšanas līmenī, un kura attiecas uz preču pirkšanas vai pārdošanas noteikumiem;

2.2. tirgus dalībnieks – šo noteikumu izpratnē ir Konkurences likuma 1.panta 9.punktā definētais tirgus dalībnieks, kā arī mazumtirgotājs Negodīgas mazumtirdzniecības prakses aizlieguma likuma izpratnē.”.

1.6. Aizstāt 3.punktā vārdu “finanšu” ar vārdiem “pārskata (finanšu)”.

1.7. Svītrot 4.punktu.

1.8. Aizstāt 5.punktā vārdus “pēdējā noslēgtā finanšu gada pārskatu par pilnu finanšu gadu” ar vārdiem “pārskatu par pilnu pēdējo noslēgtā pārskata gadu” un vārdu “finanšu” ar vārdu “pārskata”.

1.9. Aizstāt 10.punktā vārdus “pēdējā noslēgtā finanšu gada pārskatu par pilnu finanšu gadu” ar vārdiem “pārskatu par pilnu pēdējo noslēgtā pārskata gadu”.

1.10. Aizstāt 9., 11., 18. un 19.punktā vārdu “finanšu” ar vārdu “pārskata”.

1.11. Aizstāt 15.punktā vārdus “dominējošā stāvokļa ļaunprātīgu izmantošanu mazumtirdzniecībā” ar vārdiem “aizliegtu negodīgas mazumtirdzniecības praksi”.

1.12. Papildināt 17.punktā aiz skaitļiem un saikļa “18. un 19.” ar saikli un skaitli “vai 20.”.

1.13. Izteikt 18.1.apakšpunktu šādā redakcijā:

“18.1. ja izdarīts viegls pārkāpums, kas izpaužas kā aizliegta negodīgas mazumtirdzniecības prakse – līdz 0,15 procentiem;”.

1.14. Izteikt 20.punktu šādā redakcijā:

“20. Ņemot vērā pārkāpuma ilgumu, par pārkāpumu, kas noteikts Negodīgas mazumtirdzniecības prakses aizlieguma likuma 5., 6., 7. un 8.pantā, naudas soda apmēru no pēdējā pārskata gada neto apgrozījuma nosaka šādi:

20.1. ja pārkāpuma ilgums nepārsniedz gadu, saskaņā ar šo noteikumu 18.1. apakšpunktu noteikto naudas soda apmēru nepalielina;

20.2. ja pārkāpums ilgst vairāk par gadu – līdz 0,02 procentiem;

20.3. ja pārkāpums ilgst vairāk par pieciem gadiem – līdz 0,04 procentiem.”.

1.15. Izteikt 23.punktu šādā redakcijā:

“23. Padome kopējo naudas soda apmēru var samazināt šādos gadījumos:

23.1. ja pastāv atbildību mīkstinoši apstākļi, piemēram:

23.1.1. pārkāpums pārtraukts, tiklīdz tirgus dalībnieks saņēmis no padomes informāciju par iespējamo Konkurences likuma 11.panta pirmajā daļā vai 13.pantā vai arī Negodīgas mazumtirdzniecības prakses aizlieguma likuma 5., 6., 7. vai 8.pantā minēto pārkāpumu;

23.1.2. tirgus dalībnieks brīvprātīgi novērsis pārkāpuma sekas, pirms padome pieņēmusi lēmumu par pārkāpuma konstatēšanu;

23.1.3. tirgus dalībnieks pēc savas iniciatīvas sniedzis pilnīgu un patiesu informāciju vai pierādījumus, kuriem ir būtiska nozīme Konkurences likuma 11.panta pirmajā daļā vai 13.pantā vai arī Negodīgas mazumtirdzniecības prakses aizlieguma likuma 5., 6., 7. vai 8.pantā minēto pārkāpumu konstatēšanā;

23.1.4. tirgus dalībnieks sniedzis pierādījumus, ka laikposmā, kad tas bija nelikumīgas vienošanās dalībnieks, faktiski viņš šo vienošanos neīstenoja;

23.1.5. tirgus dalībnieks atlīdzinājis zaudējumus, kas radušies no izdarītā pārkāpuma;

23.2. ja tirgus dalībnieka pēdējā noslēgtā pārskata gada neto apgrozījums tirgū, kurā noticis pārkāpums, ir mazāks par 10 procentiem no šā tirgus dalībnieka pēdējā noslēgtā finanšu gada neto apgrozījuma.;

23.3. attiecībā uz Negodīgas mazumtirdzniecības prakses aizlieguma likuma pārkāpumiem, ja tirdzniecības dalībnieka neto apgrozījums mazumtirdzniecībā ir mazāks nekā tā kopējais neto apgrozījums pēdējā pārskata gadā;

23.4. attiecībā uz Negodīgas mazumtirdzniecības prakses aizlieguma likuma pārkāpumiem, ņemot vērā tirgus dalībnieka apgrozījumu no precēm vai pakalpojumiem, kuri tieši vai netieši attiecas uz pārkāpumā iesaistītajām precēm vai pakalpojumiem.”

1.16. Papildināt noteikumus ar jaunu nodaļu šādā redakcijā:

**“IV. Noslēguma jautājums**

47. Līdz 2017.gada 1.janvārim Konkurences padome par Negodīgas mazumtirdzniecības prakses aizlieguma likuma pārkāpumu, ja tas izdarīts pirmo reizi, ir tiesīga, ņemot vērā pārkāpuma smaguma pakāpi, noteikt naudas soda apmēru līdz 0,03 procentiem no pēdējā pārskata gada neto apgrozījuma.”.

2. Noteikumi stājas spēkā 2016.gada 1.aprīlī.

Ministru prezidents L.Straujuma

Ekonomikas ministre D.Reizniece-Ozola

**Iesniedzējs:**

Ekonomikas ministre D.Reizniece-Ozola

Vīza: Valsts sekretārs R.Beinarovičs

04.02.2016. 18:53

788

I.Eglītis, 67013236

[Intars.Eglitis@em.gov.lv](mailto:Intars.Eglitis@em.gov.lv)

A.Apsītis, 67365225

Antis.Apsitis@kp.gov.lv